Στέγη Ελληνικών Χορωδιών

5η Χορωδιακή Συνάντηση Κάτω Τιθορέας
2023-07-09 20:15 (Europe/Athens)
Αναλυτικές πληροφορίες στην αφίσα.

1ο Φεστιβάλ Μουσικής Αιγίου
2023-07-14 - 2023-07-24
Μία μεγάλη γιορτή της μουσικής από τις 14 έως τις 23 Ιουλίου
Η ΔΗ.ΚΕ.ΠΑ (Δημοτική Κοινωφελής Επιχείρηση Αιγιαλείας), ανακοινώνει την ίδρυση του 1ου φεστιβάλ μουσικής «Aigio Music Festival» με εγχώριο και διεθνή προσανατολισμό που θα διεξαχθεί από τις 14 μέχρι τις 23 Ιουλίου στο Αίγιο, με καλλιτεχνικό σύμβουλο τον Θοδωρή Λεμπέση.
Αναβαθμίζοντας την πολιτιστική ζωή της Αιγιάλειας η ΔΗΚΕΠΑ, οργανώνει ένα διεθνές φεστιβάλ, που θα απαρτίζεται από εκδηλώσεις με κοινό θεματικό άξονα τη μουσική από την κλασική περίοδο ως τις παρυφές της σύγχρονης, της μοντέρνας και της τζαζ μουσικής.
Ένας δεύτερος στόχος κατά την περίοδο του φεστιβάλ είναι η πραγματοποίηση σεμιναρίων – μαθήματα Master Class – από διακεκριμένους καθηγητές. Η πρόθεσή μας είναι να συμβάλλουμε στην αναμόρφωση και την αναβάθμιση των νέων μουσικών όχι μόνο σε τοπικό, αλλά και σε πανελλαδικό επίπεδο.
Στόχος μας είναι, τις ημέρες του φεστιβάλ, στην πόλη του Αιγίου να πραγματοποιηθεί μία μεγάλη γιορτή της μουσικής που θα συμβάλει στην περαιτέρω τουριστική ανάπτυξη της περιοχής.
Το φεστιβάλ με τις καλλιτεχνικές του δράσεις, σε πανελλαδικό και ευρωπαϊκό επίπεδο, αλλά και με την πολιτιστική εξωστρέφεια (συμμετοχή σε άλλο διεθνές φεστιβάλ εντός της χώρας ή σε διεθνές επίπεδο) μπορεί να εδραιωθεί στη συνείδηση των πολιτών, να σηματοδοτήσει την καλλιτεχνική αναβάθμιση της πόλης και των πολιτών και εν γένει να γίνει ένας σημαντικός πυλώνας καλλιτεχνικών δράσεων στην ευρύτερη περιοχή.
Η πολιτιστική δραστηριότητα της ΔΗΚΕΠΑ, μέσω του Aigio Music Festival έχει τους παρακάτω στόχους:
• Τη διοργάνωση καλλιτεχνικών δράσεων (συναυλιών /παραστάσεων, πολυθεαμάτων, κ.ά.) σε σχέση με τη λόγια και κλασική μουσική ως τις σύγχρονες τάσεις της μουσικής (μοντέρνα μουσική, Jazz).
• Ο δεύτερος σκοπός του φεστιβάλ είναι ο εκπαιδευτικός χαρακτήρας σε μορφή σεμιναρίων. Νέοι και νέες θα έχουν τη δυνατότητα να συμμετέχουν σε μαθήματα μουσικής με τους πλέον καταξιωμένους μουσικούς από την Ελλάδα και το εξωτερικό.
• Ένας διεθνής διαγωνισμός μουσικής σύνθεσης, όπου ο επικρατέστερος θα έχει τη δυνατότητα, να παρουσιάσει το έργο του στο φεστιβάλ και να λάβει ένα συμβολικό χρηματικό ποσό ως επιβράβευση.
• Στη συμμετοχή καταξιωμένων καλλιτεχνών και καλλιτεχνικών οργανισμών από την Ελλάδα και το εξωτερικό καθώς και καλλιτεχνών από την ευρύτερη περιοχή της Αιγιαλείας.
• Στην ανάδειξη τοπίων της ευρύτερη περιοχής μέσω των καλλιτεχνικών δράσεων.
• Στη συμμετοχή του φεστιβάλ, σε άλλα φεστιβάλ ανά την Ελλάδα σε μορφή πολιτιστικών ανταλλαγών ή επιμόρφωσης.
Πρόσκληση ενδιαφέροντος διεθνούς διαγωνισμού Μουσικής Σύνθεσης
Η ΔΗ.ΚΕ.ΠΑ (Δημοτική Κοινωφελής Επιχείρηση Αιγιαλείας), διοργανώνει το πρώτο Διεθνές Φεστιβάλ Μουσικής «Aigio Music Festival», την περίοδο 14 έως 23 Ιουλίου 2023.
Στο πλαίσιο του Φεστιβάλ, προσκαλούμε νέες και νέους συνθέτες να λάβουν μέρος στον Διεθνή Διαγωνισμό Μουσικής Σύνθεσης.
Το έργο που θα επιλεγεί από την καλλιτεχνική επιτροπή, θα παρουσιαστεί κατά την περίοδο διεξαγωγής του φεστιβάλ και θα λάβει συμβολικό χρηματικό ποσό.
Πληροφορίες -Οδηγίες
• Η επιλογή του έργου θα γίνει από τριμελή καλλιτεχνική επιτροπή.
• Τα υποβληθέντα έργα θα πρέπει να έχουν μέγιστη διάρκεια έως 10 λεπτών.
Οι νέοι συνθέτες μπορούν να επιλέξουν όποια μορφή και φόρμα μουσική επιθυμούν (κονσέρτο, μικρή συμφωνία, παραλλαγές σε ένα έργο, κ.α.).
• Το μουσικό έργο που θα συνθέσουν μπορεί να αποτελείται από τα παρακάτω όργανα, το σύνολο όλων των οργάνων, ή επιλογή αυτών: (Βιολί, Βιόλα, Βιολοντσέλο, Κόντρα μπάσο, Φλάουτο, Κλαρινέτο, Όμποε, Κόρνο, Φαγκότο, πιάνο, κλασική κιθάρα, Ακορντεόν, κρουστά, ή μελοποιημένη ποίηση για λυρικό τραγουδιστή)
• Το έργο που θα επιλεγεί θα πρέπει να μην έχει παρουσιαστεί δημοσίως μέχρι και την ημέρα παρουσίασης του από το φεστιβάλ.
• Οι συνθέτες/τριες οφείλουν να αποστείλουν την παρτιτούρα του έργου τους σε μορφή pdf (κατά προτίμηση συνοδευόμενη από ηχητική προ ακρόαση από υπολογιστή σε μορφή mp3/), σύντομο βιογραφικό σημείωμα, βεβαίωση ή τίτλο σπουδών καθώς και στοιχεία επικοινωνίας, το αργότερο μέχρι τις 10 Ιουνίου 2023, ηλεκτρονικά μέσω email στην διεύθυνση dhkepaigialeias@gmail.com

15ο Διεθνές Φεστιβάλ Ερμιονίδας
2023-07-22 21:00
Το Διεθνές Φεστιβάλ Ερμιόνης πραγματοποιείται το δεύτερο 15θήμερο του Ιουλίου και διαρκεί έως τις αρχές Αυγούστου. Ξεκίνησε από το 1992 με τη μορφή χορωδιακών συναντήσεων και από το 2007 ως Διεθνές Φεστιβάλ.
Το Διεθνές Φεστιβάλ Ερμιόνης είναι πολυθεματικό με κυρίαρχο είδος τη χορωδιακή και τη λόγια μουσική. Στο Φεστιβάλ συμμετέχουν κορυφαία χορωδιακά συγκροτήματα από την Ελλάδα και το εξωτερικό, συμφωνικές ορχήστρες και διεθνούς φήμης σολίστ. Στις παράλληλες εκδηλώσεις περιλαμβάνεται η θρησκευτική, η παραδοσιακή μουσική, το ρεμπέτικο τραγούδι, η jazz, η μοντέρνα μουσική και το έντεχνο τραγούδι, οι παραδοσιακοί χοροί και το θέατρο. Πολλές φορές πραγματοποιούνται και εκθέσεις ζωγραφικής και από το 2007 μεγάλη έκθεση προϊόντων και επιχειρήσεων της Ερμιονίδας. Στο φεστιβάλ προβάλλεται και η ντόπια καλλιτεχνική δημιουργία με τη συμμετοχή καλλιτεχνικών συνόλων ή μεμονωμένων καλλιτεχνών.
Κύριος διοργανωτής είναι ο Μουσικός Σύλλογος Ερμιόνης, με συνδιοργανωτές το Δήμο Ερμιονίδας και την Περιφερειακή ενότητα Αργολίδας. Οικονομική στήριξη έχουν προσφέρει κατά καιρούς το Υπουργείο Πολιτισμού, ο ΟΠΑΠ, το Ίδρυμα Νιάρχου και πολλοί άλλοι επιφανείς οικονομικοί παράγοντες. Σημαντικό επίσης είναι ότι, η μεγάλη αυτή διοργάνωση αποτελεί ιδιωτική παραγωγή και στηρίζεται στην προσφορά και τον εθελοντισμό.
Από το 2011 το Διεθνές Φεστιβάλ έχει πάρει τη μορφή του φεστιβάλ Ερμιονίδας, εμπλουτισμένο με περισσότερες εκδηλώσεις, καλύπτοντας και χωροταξικά τις πολιτιστικές δραστηριότητες του ενιαίου, πλέον Δήμου Ερμιονίδας.

4ο Διεθνές Φεστιβάλ Χορωδιών Αγρινίου 2023
2023-10-19 - 2023-10-23
Αναλυτικές πληροφορίες και αίτηση συμμετοχής στο συνημμένο αρχείο:
> agrinio_festival_2023

9ο Χορωδιακό Φεστιβάλ Artiva 2023 (Ναύπλιο)
2023-11-09 - 2023-11-13
Για συμμετοχή και περισσότερες πληροφορίες στείλτε email στο artivafestival@gmail ή επικοινωνήστε με το 6936774018.

Φεστιβάλ Χορωδιών Εύβοιας
2023-11-11 19:00
Η Ομοσπονδία Πολιτιστικων Συλλόγων Εύβοιας διοργανώνει φεστιβάλ χορωδιών στην Χαλκίδα, το Σάββατο 11 Νοεμβρίου στις 7 το απογευμα στο αμφιθέατρο του διοικητηρίου της Λ. Χαϊνά.
Συμμετέχουν οι χορωδίες Αμαρύνθου, Κύμης, Ελληνικού – Αργυρούπολης και Σπάτων – Αρτέμιδος.

13ο Χορωδιακό Φεστιβάλ Περάματος
2023-11-18 19:00
13ο Χορωδιακό Φεστιβάλ το Σάββατο – 18 Νοεμβρίου Δημαρχείο Περάματος 19:00
Αναλυτικές πληροφορίες στην αφίσα.

11ο Χορωδιακό Φεστιβάλ Πάτρας
2023-11-18 19:00
Το Σάββατο 18 Νοεμβρίου στο θέατρο Royal θα γίνει το 11ο χορωδιακό φεστιβάλ που οργανώνει η Χορωδία Απόλλων Πατρών. με συνδιοργανώτρια την Περιφέρεια Δυτικής Ελλάδος.
Συμμετέχουν 4 ακόμα χορωδίες από Χαλκίδα, Τρίπολη, Στυλίδα και Βέλο Βόχας Κορινθίας.
Καλούμε το Πατραϊκό κοινό να παρευρεθεί σε μια μουσική βραδιά που, όπως πάντα, χαρίζει ευχάριστες μουσικές στιγμές.

4ο Διεθνές Φεστιβάλ Χορωδιών Αμπελοκήπων - Μενεμένης
2023-11-23 - 2023-11-27

41ο Διεθνές Χορωδιακό Φεστιβάλ Καρδίτσας
2023-11-23 - 2023-12-04
Ένας κορυφαίος, ιστορικός θεσμός – Το 41ο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΚΑΡΔΙΤΣΑΣ
(Πέμπτη 23 Νοεμβρίου – Κυριακή 3 Δεκεμβρίου 2023)
Η ΑΠΟΘΕΩΣΗ ΤΗΣ ΧΟΡΩΔΙΑΚΗΣ ΤΕΧΝΗΣ!
Από Πέμπτη 23 Νοεμβρίου έως Κυριακή 3 Δεκεμβρίου 2023 θα πραγματοποιηθεί το 41ο Διεθνές Χορωδιακό Φεστιβάλ Καρδίτσας υπό την αιγίδα του Υπουργείου Πολιτισμού και Αθλητισμού, κορυφαίος θεσμός του Νομού Καρδίτσας, πρότυπο επαρχιακού Διεθνούς Φεστιβάλ, ένας ιστορικός χορωδιακός θεσμός της Ελλάδος και διεθνώς.
Το συγκεκριμένο Χορωδιακό Φεστιβάλ, στο οποίο έχουν λάβει μέρος κορυφαίες χορωδίες από κάθε γωνιά της γης, διακεκριμένες ορχήστρες και σπουδαίοι σολίστ αποτελεί κορυφαίο καλλιτεχνικό γεγονός και υλοποιείται υπό την καλλιτεχνική διεύθυνση του Μαέστρου και Καθηγητή Νίκου Ευθυμιάδη.
Φέτος θα εμφανιστεί ως guest star του 41ου Διεθνούς Φεστιβάλ Καρδίτσας , η κορυφαία Αφρικάνικη Χορωδία από την Κινσάσα του Κονγκό, που θα ερμηνεύσει gospels, pop, folk, spirituals και σύγχρονη μουσική.
Πάνω από 150 χορωδίες από την Ελλάδα και το Εξωτερικό, συμφωνικές ορχήστρες, σολίστ, μαέστροι, συνθέτες συμμετέχουν κάθε χρόνο στο Διεθνές Φεστιβάλ Καρδίτσας!
Το 41ο Διεθνές Χορωδιακό Φεστιβάλ Καρδίτσας είναι αφιερωμένο στην κορυφαία Μαρία Κάλλας(1923-1977) για τα 100 χρόνια από την γέννηση της, στον Ιταλό Αναγεννησιακό συνθέτη Antonio Cesti (1623-1669) για τα 400 χρόνια από τη γέννησή του, στον κορυφαίο Άγγλο συνθέτη William Byrd(1543-1623) για τα 400 χρόνια από τον θάνατό του, στον Αναγεννησιακό Άγγλο συνθέτη Thomas Weelkes (1576-1623) για τα 400 χρόνια από τον θάνατό του, στον σημαντικό Ιταλό συνθέτη της Σχολής της Ρώμης Giovanni Bernardino Nanino (1560-1623) για τα 400 χρόνια από τον θάνατό του .
Το Διεθνές Φεστιβάλ Καρδίτσας θα πραγματοποιηθεί στις αίθουσες συναυλιών των ξενοδοχείων Κιέριον της Καρδίτσας , Mouzaki Palace Hotel του Μουζακίου , Ναϊάδες της Λίμνης Πλαστήρα , Δημοτικό Κινηματοθέατρο Καρδίτσας , κ.α.
Στο τέλος της κάθε βραδιάς παρουσιάζεται ένα Κοινό Έργο ύστερα από Χορωδιακό Εργαστήρι που έχει πραγματοποιηθεί και το οποίο θα διευθύνει ένας διακεκριμένος Έλληνας ή ξένος Μαέστρος, μέλος της Διεθνούς Καλλιτεχνικής- Κριτικής Επιτροπής.
Επιπλέον διαθέτει ένα κανονισμό μοναδικό ίσως σε παγκόσμια κλίμακα, γιατί εξασφαλίζει την ταυτόχρονη πραγματοποίηση πολλών πρώτων εκτελέσεων κατόπιν παραγγελίας σε Έλληνες και ξένους συνθέτες βοηθώντας έτσι την σύγχρονη δημιουργία. Ακόμη εξασφαλίζει ένα πολύ μεγάλο αριθμό εκτελεστών, που έρχονται από κάθε γωνιά της Ευρώπης και της οικουμένης.
Θεωρείται το σημαντικότερο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΤΗΣ ΕΛΛΑΔΟΣ με πολύ μεγάλη συμμετοχή ξένων χορωδιών.
Μακριά από λαϊκισμούς και κινήσεις εντυπωσιασμού, το Διεθνές Χορωδιακό Φεστιβάλ Καρδίτσας αποτελεί μία σημαντική τομή για την Εκπαίδευση και τον Πολιτισμό, την Τέχνη και τη Μουσική.
Οι πρωτοτυπίες του Φεστιβάλ σε παγκόσμια κλίμακα είναι:

Οι Χορωδίες που λαμβάνουν μέρος έχουν την ευχέρεια να παρουσιάσουν έργα συγκεκριμένων εποχών.
Στο τέλος κάθε βραδιάς σε ειδική συζήτηση, εφόσον το επιθυμούν, με την Κριτική Επιτροπή οι διευθυντές των χορωδιών δέχονται υποδείξεις για βελτίωση κ.λπ.
Οι Χορωδίες δύνανται να εκτελούν και να ερμηνεύουν μεταξύ των άλλων και έργα Αρχαίας Ελληνικής, Βυζαντινής, Γρηγοριανής και Σύγχρονης Ελληνικής Μουσικής.
Στο τέλος κάθε βραδιάς, όλες οι χορωδίες μαζί ή επιλεγμένα μέλη τους ερμηνεύουν, εφόσον το επιθυμούν, ένα έργο έλληνα ή ξένου συνθέτη σε πρώτη εκτέλεση, το οποίο διευθύνεται κάθε φορά από ένα μέλος της Διεθνούς Κριτικής Επιτροπής του Φεστιβάλ. Με τον τρόπο αυτό οι μαέστροι και οι χορωδίες, ελληνικές και ξένες, για την καλύτερη προετοιμασία των κοινών έργων έχουν την ευκαιρία να συνεργαστούν, να δουλέψουν ΕΡΓΑΣΤΗΡΙΑΚΑ υπό την διεύθυνση διακεκριμένων μαέστρων, σε πολύ αξιόλογα αλλά άγνωστα έργα αποκομίζοντας πολλά τεχνικά οφέλη, ενώ παράλληλα ανανεώνουν και το ρεπερτόριό τους.
Τα έργα αυτά Ελλήνων και ξένων συνθετών γράφονται ύστερα από παραγγελία ειδικά για το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ.
Το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ εκτός από το Διεθνές Φεστιβάλ Χορωδιών περιλαμβάνει πληθώρα άλλων εκδηλώσεων που συνίστανται σε: βραδιές όπερας, συμφωνικής μουσικής, θρησκευτικής μουσικής σε μοναστήρια, σε εκκλησίες, σε ανοιχτά θέατρα της Λίμνης Πλαστήρα, σε αίθουσες εκδηλώσεων ξενοδοχείων της περιοχής, στην αίθουσα εκδηλώσεων του Ωδείου Καρδίτσας-Κωνσταντίνος Ευθυμιάδης, εμφανίσεις φιλαρμονικών, εκθέσεων ζωγραφικής και χαρακτικής κ.ά.

Με τον τρόπο αυτό προβάλλεται διεθνώς η μουσική μας κληρονομιά και παράλληλα δίνεται η ανάλογη σημασία στην μελέτη και ερμηνεία του Γρηγοριανού μέλους.
Για πρώτη φορά παγκοσμίως η βυζαντινή και η αρχαία ελληνική μουσική συμμετέχουν ισότιμα με το γρηγοριανό μέλος και την Αναγεννησιακή πολυφωνία.
Μια άλλη δυνατότητα των χορωδιών είναι να εκτελούν έργα του 15ου και 16ου αιώνα που δίνει στις χορωδίες τη δυνατότητα να μελετήσουν και να εμβαθύνουν στα αριστουργήματα της κλασικής πολυφωνίας. Εκτός από την εκτέλεση έργων ρομαντικών συνθετών, μπορούν να εκτελούν έργα σύγχρονων συνθετών καθώς και παραδοσιακή μουσική κάθε χώρας.
Το Φεστιβάλ πραγματοποιείται στη διάρκεια όλης της χρονιάς με πολλές εκδηλώσεις σε διάφορους χώρους και σε διαφορετικές περιοχές, προκειμένου να γίνουν Κοινωνοί της Μουσικής ευρύτερα στρώματα περιοχής.
Το πρόγραμμα του Φεστιβάλ θα παρουσιάζει ο κορυφαίος ΑΛΕΞΗΣ ΚΩΣΤΑΛΑΣ.
Οι καλύτερες χορωδίες που θα λάβουν μέρος, μπορούν να εκπροσωπήσουν το Διεθνές Φεστιβάλ Καρδίτσας και τη χώρα μας σε σπουδαία, Μουσικό-Χορωδιακά Φεστιβάλ του εξωτερικού όπως στο Castellamare di Stabbia (Νάπολη) της Ιταλίας, στο Νόβισαντ της Σερβίας (Μάιος 2024) κ.α.
Επίσης, μπορούν να λάβουν μέρος στο σημαντικό CAMPUS ESTIVO MUSICALE του SALERNO.
Δηλώσεις Συμμετοχής υποβάλλονται έως 15 Σεπτεμβρίου 2023.
Για την επιτυχία της όλης εκδήλωσης συμβάλλουν η Ιερά Μητρόπολη Θεσσαλιώτιδος και Φαναριοφερσάλων, η Περιφερειακή Ενότητα Καρδίτσας (Περιφέρεια Θεσσαλίας ως συνδιοργανώτρια ) , ο Δήμος Καρδίτσας, ο Δήμος Μουζακίου, ο Δήμος Λίμνης Πλαστήρα η Πανελλήνια Ομοσπονδία Χορωδιών και Διευθυντών Χορωδιών και υλοποιείται υπό την αιγίδα του Υπουργείου Πολιτισμού και Αθλητισμού.
Για περισσότερες πληροφορίες, τον Κανονισμό, τη Δήλωση Συμμετοχής και τις παρτιτούρες(αν θέλετε να ερμηνεύσετε το κοινό εργο) οι ενδιαφερόμενοι μπορούν να απευθύνονται στη Γραμματεία του Διεθνούς Φεστιβάλ Καρδίτσας και της Πανελλήνιας Ομοσπονδίας Χορωδιών και Διευθυντών Χορωδίας: Κολοκοτρώνη 38 και Ύδρας Τ.Κ. 43100 Καρδίτσα, Τηλ:24410-75440, 24410-42896, Fax:24410-21970, Ε-mail: nke@otenet.gr, nikosefthimiadis22@gmail.com.

12ο Φεστιβάλ Ένωσης Χορωδιών Κέρκυρας
2024-01-19 - 2024-01-23
Η Ένωση Χορωδιών Κέρκυρας διοργανώνει το 12ο Φεστιβάλ της, από Παρασκευή 19/01 έως και Δευτέρα 22/01/2024 στην Ιόνιο Ακαδημία με τη συμμετοχή πολλών χορωδιών και συλλόγων.

7η Συνάντηση Χορωδιών Ομίλου Ερευνών Πήλιου
2024-02-17 18:30

5ο Φεστιβάλ – Αφιέρωμα στο Νίκο Γκάτσο
2024-03-01 - 2024-03-04
Μετά από τη μεγάλη επιτυχία των τεσσάρων αφιερωμάτων στον Τριπολίτη ποιητή και στιχουργό, ΝΙΚΟ ΓΚΑΤΣΟ, η ΧΟΡΩΔΙΑ ΤΡΙΠΟΛΗΣ ανακοινώνει το 5ο Φεστιβάλ – Αφιέρωμα που έχει, πλέον, καθιερωθεί ως Πανελλήνιος θεσμός για την Τρίπολη και την Ελλάδα.
Είναι ένα 3ήμερο Πανελλήνιο Χορωδιακό Φεστιβάλ – κατά το οποίο θα λάβουν μέρος χορωδιακά σύνολα- και όχι μόνο…- απ’ όλη την Ελλάδα…
Για φέτος οι ημερομηνίες πραγματοποίησης του Φεστιβάλ ορίζονται στις 1, 2 και 3 Μαρτίου 2024. Οι εκδηλώσεις θα πραγματοποιούνται στο Μαλλιαροπούλειο Θέατρο ώρα βραδινή.
Καλούνται οι ενδιαφερόμενες χορωδίες να επικοινωνήσουν με τα τηλέφωνα: Μο Ελένη Αλεξοπούλου, 6977997359, Μο Αμαλία Γούλα, 6945185500, Καγκλή Μαρία, 6974796591. Το πρόγραμμα των χορωδιών θα είναι 25λεπτο, με ποικίλο ρεπερτόριο, με την υποχρέωση να υπάρχουν δυο τραγούδια του Νίκου Γκάτσου.
Θα χαρούμε να τραγουδήσουμε μαζί σας την τοπική αλλά και πανελλαδική μουσική μας παράδοση. Θα τηρηθεί σειρά προτεραιότητας.

5ο Φεστιβάλ του Πανός
2024-03-01 - 2024-03-12
Πενήντα χορωδίες από όλη την Ελλάδα θα πάρουν μέρος στο 5ο Φεστιβάλ του Πανός στην Τρίπολη.
Το φεστιβάλ ξεκινάει την 1η Μαρτίου και ολοκληρώνεται στις 11 Μαρτίου 2024 και θα διεξαχθεί στο Μαλλιαροπούλειο θέατρο της Τρίπολης με πλήθος μουσικών εκδηλώσεων.
Διοργανωτής είναι η δραστήρια Χορωδία της Τρίπολης και συνδιοργανωτές είναι ο δήμος της Τρίπολης και η Περιφέρεια της Πελοποννήσου.

19ο Πανελλήνιο Χορωδιακό Φεστιβάλ Θέρμης
2024-03-27 08:00 - 17:00

4ο Παμπελοποννησιακό Φεστιβάλ μαθητικών – παιδικών χορωδιών
2024-04-12 - 2024-04-15

3ο Πανελλήνιο Φεστιβάλ Χορωδιών ΠΑΝΣΥΔΙΧΟ
2024-04-13 - 2024-04-15

2η Εαρινή Χορωδιακή Συνάντηση Δήμου Λαμιέων
2024-04-20 - 2024-04-22

Φεστιβάλ Χορωδιών για τα 50 χρόνια της τουρκικής εισβολής στην Κύπρο (Άργος)
2024-04-20 18:30
Τα χορωδιακά Φεστιβάλ “Music Life” με την συνεργασία του Δήμου Άργους Μυκηνών και με αφορμή τα 50 χρόνια από την τουρκική εισβολή στην Κύπρο, σας προσκαλούνε στο Ελληνοκυπριακό Χορωδιακό Φεστιβάλ που θα πραγματοποιηθεί το Σάββατο 20 Απριλίου κι ώρα 18:30 στην αίθουσα Τέχνης & Πολιτισμού «Μέγας Αλέξανδρος».

2ο Παιδικό & Νεανικό Φεστιβάλ Χορωδιών "Φιλομήλα"
2024-04-20 19:00
Με πολλή χαρά ανακοινώνουμε το 2ο Παιδικό & Νεανικό Φεστιβάλ Χορωδιών “Φιλομήλα” Choirscendo!
20 Απριλίου 2024, 19:00
Παιδικές φωνές
Νεανικές φωνές

2ο Παιδικό & Νεανικό Φεστιβάλ Χορωδιών Φιλομήλα
2024-04-20 19:00

18ο Διεθνές Φεστιβάλ Μουσικών Συνόλων
2024-04-21 - 2024-04-22
Το Φεστιβάλ αποτελεί ένα μοναδικό υπερθέαμα, καθώς δίνει φωνή σε δεκάδες χορωδίες και ορχήστρες, αλλά και σε εκατοντάδες επαγγελματίες ή ερασιτέχνες μουσικούς απ’ όλο τον κόσμο, ενώ παράλληλα γίνεται αφορμή για συνάντηση καλλιτεχνών και πολιτισμών.
Στο Φεστιβάλ συμμετέχουν 3.500 καλλιτέχνες, οι οποίοι συγκεντρώνονται για να χαρίσουν ένα ανεπανάληπτο θέαμα, σε μια μοναδική για την Ελλάδα μίξη οργάνων, ήχων και φωνών.
Στη σκηνή του Μεγάρου Μουσικής πρόκειται να εμφανιστούν μεταξύ άλλων, η Νεανική Χορωδία του Λυκείου Ελληνίδων Κέρκυρας, η Χορωδία της Ελληνοαγγλικής Σχολής Αθηνών, η Παιδική Χορωδία των Εκπαιδευτηρίων «Νέα Παιδεία», η Χορωδία Αράχοβας, η Φιλαρμονική Μαρκόπουλου, η Χορωδία του Πολιτιστικού Συλλόγου Αρχίλοχος Πάρου, η Χορωδία «Μουσικές Ρίζες» Κέρκυρας, η Χορωδία «Κορυφώ» Κέρκυρας, η Φιλαρμονική Ορχήστρα του Δήμου Πάφου, η Χορωδία του Πολιτιστικού Συλλόγου “Ευαγόρας Παλληκαρίδης” Πάφου, η Χορωδία Δήμου Νίκαιας Ρέντη, η Φιλαρμονική Καλοχωρίου Δήμου Δέλτα Θεσσαλονίκης, η Χορωδία «Το όνειρο του παιδιού» Ζακύνθου, η Χορωδία «Μελωδοί» Αθηνών, η Φιλαρμονική Δήμου Αγίας Παρασκευής Αθηνών, η Χορωδία Αιγιάλειας , η Πολυφωνική Χορωδία Δήμου Νέας Ιωνίας, η Χορωδία «Belles» Πατρών, η Χορωδία «Belcantes» Πατρών, η Χορωδία «Μουσικές Ρίζες» Κέρκυρας , η Μεικτή Χορωδία Δήμου Νέας Φιλαδέλφειας – Νέας Χαλκηδόνας, η Χορωδία Αντάμωμα Αθηνών, η Χορωδία Θεσσαλονικέων, η Χορωδία «Ηχορροή» Κορίνθου, η Φιλαρμονική Δήμου Πετρούπολης Αθηνών, ο συνθέτης Πέτρου Πέτρος, οι Φιλαρμονικές του Πολεμικού Ναυτικού, του Στρατού Ξηράς , της Πολεμικής Αεροπορίας καθώς και πολλές ακόμα φιλαρμονικές χορωδίες και ορχήστρες.
Επιπλέον, ο Σύνδεσμος Φιλαρμονικών θέλοντας να δώσει φιλανθρωπικό χαρακτήρα στο 18ο Διεθνές Φεστιβάλ πρόκειται να διαθέσει μέρος των εσόδων του Φεστιβάλ σε εθελοντικές οργανώσεις και οργανισμούς μη κερδοσκοπικού χαρακτήρα.
Ελάτε να ζήσουμε μαζί τη μαγεία της μουσικής στην καρδιά της Αθήνας , σ’ ένα φεστιβάλ που αποτελεί πηγή έμπνευσης και συγκίνησης για κάθε λάτρη της τέχνης και της μουσικής.
Παραγωγή: Σύνδεσμος Φιλαρμονικών Χορωδιών Ελλάδος

13ο Παγκόσμιο Φεστιβάλ Χορωδιών Μιούζικαλ και Διαγωνισμός
2024-05-10 - 2024-05-13

3ο Χορωδιακό Φεστιβάλ (Π. Φάληρο)
2024-05-25 20:00
Η Χορωδία Παλαιού Φαλήρου “Ανδρέας Λαζάρου” σε συνεργασία με τον Δήμο Παλαιού Φαλήρου, σας προσκαλεί στο 3ο Χορωδιακό Φεστιβάλ, που θα πραγματοποιηθεί το Σάββατο 25 Μαΐου και ώρα 20:00, στον Πολυχώρο του Δημαρχείου Παλ. Φαλήρου (Τερψιχόρης 51 & Αρτέμιδος).

Θα χαρούμε πολύ να μας τιμήσετε με την παρουσία σας.
Η είσοδος είναι ελεύθερη για το κοινό.

Διαδημοτικό Φεστιβάλ Χορωδιών (Βριλήσσια)
2024-05-29 19:00
Ο Δήμος Βριλησσίων διοργανώνει Διαδημοτικό Φεστιβάλ Χορωδιών την Τετάρτη 29 Μαΐου 2024 στην αίθουσα «Μουσών» του Πνευματικού Κέντρου του Δήμου Βριλησσίων (Κισσάβου 11).
Στην πρόσκληση του Δήμου Βριλησσίων και του μαέστρου Γεώργιου Ζιάκα ανταποκρίθηκαν και θα λάβουν μέρος η Χορωδία Βραυρωνίας-Αρτέμιδος, η Χορωδία «Ευφωνία» και η Χορωδία Πολιτισμικού Σωματείου «Φιλαρμονία-Χριστόφορος Ιωάννου». Το πρόγραμμα θα ανοίξει με την παιδική χορωδία και θα κλείσει με τη Μικτή Χορωδία του Δήμου Βριλησσίων.
Οι χορωδίες θα παρουσιαστούν με την ακόλουθη σειρά:

-Παιδική χορωδία του Δήμου Βριλησσίων
Διδασκαλία-Διεύθυνση: Γεώργιος Ζιάκας
Στο πιάνο συνοδεύει ο Σάββας Σοράνογλου.
-Χορωδία Βραυρωνίας-Αρτέμιδος
Φυσαρμόνικα: Αλέξανδρος Ψύχας
Πιάνο: Έφη Σκουργιαλού
Διεύθυνση-Διδασκαλία: Λάμπρος Ανυφαντής
-Χορωδία ΄΄ΕΥΦΩΝΙΑ΄΄
Φυσαρμόνικες: Στ. Βρεττός
Πιάνο : Μ. Νικολάου
Διεύθυνση-Διδασκαλία: Μ. Δελώτη
-Χορωδία Πολιτισμικού Σωματείου “ΦΙΛΑΡΜΟΝΙΑ-ΧΡΙΣΤΟΦΟΡΟΣ ΙΩΑΝΝΟΥ”
Στο πιάνο συνοδεύει η Κατερίνα Καραμπάτσα.
Διδασκαλία-Διεύθυνση: Παναγιώτα Σανγβινάτσου
-Μικτή Χορωδία Δήμου Βριλησσίων
Διδασκαλία-Διεύθυνση: Γεώργιος Ζιάκας
Στο πιάνο συνοδεύει ο Σάββας Σοράνογλου.

Ώρα έναρξης: 19:00
Αίθουσα «Μουσών» Πνευματικό Κέντρο Δήμου Βριλησσίων, Κισσάβου 11.
Είσοδος Ελεύθερη

3ο Διεθνές Φεστιβάλ Χορωδιών στο Βελβεντό Κοζάνης
2024-06-28 - 2024-07-01

42nd International Choral Festival of Preveza
2024-07-04 - 2024-07-08
Mark your calendar for 2024 to be part of the 42nd International Choral Festival of Preveza. The main festival will be held from 1 to 7 of July 2024 in Preveza
• International Choral Composition Competition of Preveza
• 1 – 2 of July 2nd International horal Conductors’ Competition of Preveza,
• 1 – 3 of July 7th Choral Conducting Seminar and Masterclass of Preveza,
• 4 – 7 of July 28th International Choral Competition of Preveza 2024 (ICCP 2024)
The International Choral Festival of Preveza counts 42 interesting and exciting years of high-quality choral music, challenged by excellent choirs which are continuously raising its standards and a great variety of intercultural experiences with participants from all over the world. The festival includes numerous concerts given at idyllic locations of the area like the seaside fortress of Preveza and the historic Ancient Auditorium of Nikopolis “Odeon”. For visiting choirs, Preveza provides an opportunity not only to perform; but also, to experience some of the world’s best choral music, soak up the atmosphere and enjoy the mingling, singing and fun, and explore the picturesque city of Preveza and its surrounds. The festival will be managed by the Choral Society “Armonia” of Preveza, under the patronage of the city of Preveza. Choirs are eligible to join the festival as non-competitive choirs participating in all the performances of the festival.

40η ΧΟΡΩΔΙΑΚΗ ΣΥΝΑΝΤΗΣΗ ΚΕΦΑΛΟΝΙΑΣ
2024-09-27 - 2024-09-30
Φέτος η ΧΟΡΩΔΙΑ & ΜΑΝΤΟΛΙΝΑΤΑ ΑΡΓΟΣΤΟΛΙΟΥ με ιδιαίτερη χαρά και υπερηφάνεια διοργανώνει την Επετειακή 40η ΧΟΡΩΔΙΑΚΗ ΣΥΝΑΝΤΗΣΗ ΚΕΦΑΛΟΝΙΑΣ , στις 27 , 28 και 29 Σεπτεμβρίου 2024 , που είναι μια Συνδιοργάνωση της Περ. Εν. Κεφ/νιάς , του Δήμου Αργοστολίου και του Δήμου Ληξουρίου , στο Αργοστόλι και το Ληξούρι .
Η φετινή ΧΣΚ. είναι αφιερωμένη στην ιστορία της ΕΡΑΣΙΤΕΧΝΙΚΗΣ ΧΟΡΩΔΙΑΣ και την προσφορά της στον μουσικό πολιτισμό παγκόσμια , αλλά και την κοινωνική της προσφορά στα μέλη τους και όχι μόνο .
Σε αυτή την δύναμη της χορωδιακής μουσικής που παράγεται από τις χορωδίες μας αφιερώνουμε την 40η ΧΟΡΩΔΙΑΚΗ ΣΥΝΑΝΤΗΣΗ ΚΕΦΑΛΟΝΙΑΣ .
Στην Χορωδιακή μας Συνάντηση καλωσορίζουμε τις χορωδίες από όλες της περιοχές της χώρας μας , από Έδεσσα, Θεσσαλονίκη , Σκύδρα και Ευρωπό , Νάουσα , Αταλάντη , Λαμία, Αθήνα , Αίγιο , Ζάκυνθο, και είμαστε σίγουροι ότι η συμμετοχή τους θα στολίσει την Χορωδιακή μας Συνάντηση . Ιδιαίτερα καλωσορίζουμε με χαρά τους φίλους χορωδούς του ‘ΑΡΗ’ , Λεμεσού , γιατί έχουμε άλλη μια ευκαιρία να τραγουδήσουμε μαζί, αυτή την φορά στο δικό μας νησί .
Ζητάμε την κατανόηση των φίλων από τις χορωδίες , που δεν μπορέσαμε να δεχτούμε τις συμμετοχές τους , λόγω του μεγάλου ενδιαφέροντος που υπήρξε , και ελπίζουμε να τους δεχτούμε την επόμενη ΧΣΚ.
Η τρίτη μέρα της Συνάντησης , η Κυριακή 29 / 9 / 24 , είναι αφιερωμένη στην Κύπρο , με την συμπλήρωση 50χρόνων από τις τραγικές και θλιβερές ημέρες της εισβολής και κατοχής της από τα Τουρκικά στρατεύματα . Τιμή στην μνήμη όλων όσων αγωνίστηκαν και αγωνίζονται για την ελευθερία και επανένωση του νησιού .
Ευχαριστούμε όλους όσους μας στηρίζουν σε αυτή την όμορφη και δύσκολη προσπάθεια και θα προσπαθούμε πάντα να κρατάμε ζωντανή την χορωδιακή μουσική παράδοση της Κεφαλονιάς .
Οι συναυλίες θα γίνουν στο Δημοτικό Θέατρο Αργοστολίου ( και τις 3 μέρες ) και στο Ληξούρι , το Σάββατο 28/9 ( ταυτόχρονα με το Αργοστόλι ) στον υπαίθριο χώρο του ΑΤΕΙ., με ώρα έναρξης στις 8 μμ.
Η είσοδος σε όλες τις συναυλίες είναι ελεύθερη για το κοινό .

1ο ΦΕΣΤΙΒΑΛ ΧΟΡΩΔΙΩΝ ΝΕΑΣ ΣΜΥΡΝΗΣ
2024-09-30 20:30
Η πρώτη μεγάλη χορωδιακή συνάντηση στη Νέα Σμύρνη πραγματοποιείται την Δευτέρα 30 Σεπτεμβρίου στο πλαίσιο των ΙΩΝΙΚΩΝ ΓΙΟΡΤΩΝ.
Στο Φεστιβάλ που θα πραγματοποιηθεί στο Άλσος Νέας Σμύρνης με ελεύθερη είσοδο συμμετέχουν:
• Η χορωδία του Ελληνικού Ερυθρού Σταυρού υπό την διεύθυνση της Αλεξάνδρας Μητσοπούλου
• Η Δημοτική Χορωδία Νέας Σμύρνης «ΣΜΥΡΝΑ» υπό την διεύθυνση του μαέστρου Γεωργίου Ζιάκα
• Η Νεανική Χορωδία Λεοντείου Λυκείου υπό την διεύθυνση της Κατερίνας Βασιλικού
• Η Δημοτική Χορωδία Νεμέας υπό την διεύθυνση της Γεωργίας Γιαννακοπούλου
Ώρα έναρξης 20:30

5th International Choir Competition and Festival in Kalamata (Interkultur)
2024-10-10 - 2024-10-15
For the fifth time already, Kalamata welcomes singers from all over the world to an international choir competition & festival in 2024. Cultural variety against a stunning backdrop has made this event an unforgettable experience for choirs since years!
The opening concert will be a perfect prelude to an event where choral enthusiasts from all over the world will be able to experience firsthand the broad tradition of Greek music and study it for themselves.

Traditionally, also the choir competition focusses on the Folklore categories, but offers even more in 2024: The new competition categories Pop and Senior Choirs will give even more choirs the opportunity to find their musical home this year.

But that’s not enough: Our venues are located directly in the lively old town of Kalamata amidst its numerous restaurants, cafés and stores and invite singers to relax after their top musical performances.
More information & registration form: https://www.interkultur.com/events/2024/kalamata/
